**Odjel bioprocesnog inženjerstva**

**Izvještaj o aktivnostima u prvoj polovici 2021. godine**

Članovi Odjela nastavili su rad u radnoj skupini za izradu Hrvatske tehničke enciklopedije u okviru projekta Leksikografskog zavoda Miroslav Krleža. Drugi svezak Enciklopedije obuhvaća područja proizvodnje i prerade hrane i biotehnologiju pa su članovi našeg Odjela neposredno uključeni u pripremu tekstova.

U lipnju 2021. izabrani su novi članovi suradnici Odjela, prof. dr. sc. Đurđica Ačkar, Prehrambeno-tehnološki fakultet, Sveučilište J. J. Strossmayera u Osijeku i prof. dr. sc. Anita Slavica, Prehrambeno-biotehnološki fakultet Sveučilišta u Zagrebu.

#### **U tijeku su završne pripreme za održavanje 13. međunarodnog znanstveno-stručnog skupa HRANOM DO ZDRAVLJA**, koji će se održati u Osijeku **16. i 17. rujna 2021. godine**. Na skupu će jedan od tri plenarna predavača biti naša članica prof. dr. sc. Blaženka Kos.

#### Uz ove aktivnosti članovi Odjela aktivno su putem pozvanih predavanja sudjelovali na brojnim znanstvenim i znanstveno-stručnim skupovima, a također su i redovito sudjelovali u radu svih tijela i Odbora Akademije.

#### Prof. dr. sc. Vladimir Mrša

#### Tajnik Odjela